  Майя Бывальцева Можгаысь Кар думалэн тӧроез Валерий Корольков ас мылкыд каремезъя интыужысьтыз кошкиз. Кызьы ивортэ муниципалитетлэн пресс-службаез, ужоскетъёсызлэсь куштӥськемез тазалыкеныз герӟаськемын. Со дыре ик 11 номеро Гагаринской быръён округъя депутатлэсь ужзэ Кар Думаын азьланьтоз. Выль тӧроез матысь сессиын быръёзы, со 24-тӥ оштолэзьлы чакламын. Тодэ вайытом, азьвылгес Можгалэн тӧроез Алексей Шишов ас мылкыд каремезъя интыужысьтыз кошкиз. Конкурс амалэн выль тӧрое Михаил Трофимовез бырйизы.  Тегъёс: Политика Можга Удмуртия депутатъёс КарДума кивалтӥсьёс  